Санда Йовчева
Санда Йовчева е българска писателка, журналистка, преводачка и общественичка.

Биография 
Родена е на 6 ноември 1882 г. в Нова Загора. Завършва гимназия в Стара Загора (1900 г.), след което записва славянска филология в Софийски университет „Св. Климент Охридски". Продължава образованието си и го завършва в Загреб през 1907 г. След завръщането си в България Санда Йовчева работи като учителка. Тя участва в издаването и редакцията на списанията „Утрина“ и „Миротворец“, основава и редактира в-к „Литературен живот“ през периода 1940 – 1943 г.

Санда Йовчева е една от първите жени-пацифистки в България. Тя е съоснователка и активен член на Българския женски съюз, председател е на женската секция при Славянското дружество, дейна участничка е в Клуба на българските писателки и др.

Творчество 
Санда Йовчева превежда от сърбохърватски език. Автор е на разкази, повести, романи, произведения за деца. През 1921 – 24 заедно с Дора Габе редактират Юбилеен сборник на Анна Карима (1924 г). Нейни произведения са поместени в двете манифестни книжки СНОП (1934/37), издадени от Клуб на българските писателки и „Вестник на жената“.

Нейни съчинения са:
 В мечти (1925 г.),
 Жетвен ден (1928 г.),
 Отхвърлените (1930 г.),
 Кръст за храброст (1931 г.),
Родна стряха. Разкази за деца (1933 г),
 Бояна войвода (1934 г.),
 Княгиня Мара (1934 г.),
Под облачно небе (1934 г.),
 Ние в дълбокия тил (1937 г.),
Всред спомените. Повест (1939 г.),
 Малката цветопродавачка (1941 г.) и др.

Санда Йовчева умира на 20 март 1946 г. в София. В ръкопис остават два неиздадени романа: „Строители“; „Борис 1 Покръстител“. Архивът ѝ се съхранява в ЦДА – София под номер 699 К.

Санда Йовчева е учителка на Николай Хрелков в прогимназията в Бяла Слатина. По време на интернирането му помогнала да не бъде пратен в Гонда вода, а в Лъджене поради болестта му.

За нея той споделя:

Външни препратки 
 Агенция Фокус от 20 март 2006 г.
 literaturensviat.com
 Добрев, Димитър (1947) „Санда Йовчева. Живот и творчество“
 Петър Михайлов. „75 години без Санда Йовчева“ . 27 февруари 2021 г., в електронно списание „Изкуство и наука“
 Вачева, Албена (2013) В периферията на канона. Българските писателки от първата половина на ХХ век, София: Просвета (ISBN 978-954-01-2831-3)
 Речник на българската литература в 3 тома в том 2, С., БАН, 1977 (стр. 140 – 141)
 Архив на Санда Йовчева 699К, съхраняван в ЦДА – София.
 Страница на Санда Йовчева в Литернет
 Детското творчество на Санда Йовчева – доклад на Петър Михайлов, изнесен на националната научна конференция „Чуй кой говори“ – Институт за литература (БАН), НБКМ – м. май 2016 г.

Български писатели
Родени в Нова Загора
Починали в София
Хора с архиви в Централния държавен архив